CELEX: 62020CN0507
Language: et
Date: 2020-10-08 00:00:00
Title: Kohtuasi C-507/20: Eelotsusetaotlus, mille on esitanud Pécsi Törvényszék (Ungari) 8. oktoobril 2020 – FGSZ Földgázszállító Zrt. versus Nemzeti Adó- és Vámhivatal Fellebbviteli Igazgatósága

25.1.2021   
            
            
               ET
            
            
               Euroopa Liidu Teataja
            
            
               C 28/16
            
         
      Eelotsusetaotlus, mille on esitanud Pécsi Törvényszék (Ungari) 8. oktoobril 2020 – FGSZ Földgázszállító Zrt. versus Nemzeti Adó- és Vámhivatal Fellebbviteli Igazgatósága
      (Kohtuasi C-507/20)
      (2021/C 28/24)
      Kohtumenetluse keel: ungari
      
         Eelotsusetaotluse esitanud kohus
      
      Pécsi Törvényszék
      
         Põhikohtuasja pooled
      
      
         Kaebuse esitaja: FGSZ Földgázszállító Zrt.
      
         Vastustaja: Nemzeti Adó- és Vámhivatal Fellebbviteli Igazgatósága
      
         Eelotsuse küsimus
      
      Kas proportsionaalsuse, neutraalse maksustamise ja tõhususe põhimõtetega – eelkõige arvestades kohtuasjas Biosafe (C-8/17) esitatud kohtujuristi ettepaneku punkti 63, kohtuotsuse Di Maura (C-246/16) punkti 27, kohtuotsuse T-2 (C-396/16) punkti 36 ning seda, et liikmesriik ei tohi nõuda käibemaksuna suuremat summat sellest, mille kaupade müüja või teenuste osutaja on vastutasuna tegelikult kätte saanud – on kooskõlas selline liikmesriigi tava, mille kohaselt, viidates käibemaksudirektiivi (1) artikli 90 lõikes 1 nimetatud lõpliku maksmata jätmise korral kohaldatava maksubaasi vähendamise ex tunc toimele, arvutatakse liikmesriigi poolt vähendamiseks üldiselt ette nähtud viieaastast aegumistähtaega mitte alates sellest, kui antud nõue ei ole enam lõplikult sisse nõutav, vaid alates esialgse kaupade müügitehingu täitmisest, jääb heauskne maksukohustuslane selle õigust lõpetava tähtaja möödumise tõttu ilma oma õigusest maksubaasi vähendamisele, mis on seotud sellega, et nõue ei ole enam lõplikult sisse nõutav, ning seda sellistel asjaoludel, et kaupade müügitehingu täitmise kuupäeva ja selle kuupäeva, mil nõue ei ole enam lõplikult sisse nõutav, vahel võib olla möödunud mitu aastat ning liikmesriigi õigusnormides ei ole sel kuupäeval, mil nõue ei ole enam lõplikult sisse nõutav, ette nähtud maksubaasi vähendamist seoses sellega, et nõue ei ole enam lõplikult sisse nõutav, mis on vastuolus ühenduse õigusega?
      
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).